**LIETUVOS RESPUBLIKOS**

**KONSULINIO STATUTO 25 STRAIPSNIO PAKEITIMO IR 24, 29 STRAIPSNIŲ PRIPAŽINIMO NETEKUSIAIS GALIOS**

**ĮSTATYMAS**

2012 m. gruodžio 20 d. Nr. XII-75

Vilnius

(Žin., 1995, Nr. [43-1047](https://www.e-tar.lt/portal/lt/legalAct/TAR.F617B8D97E05); 2006, Nr. [68-2492](https://www.e-tar.lt/portal/lt/legalAct/TAR.724954787E8D); 2009, Nr. [141-6190](https://www.e-tar.lt/portal/lt/legalAct/TAR.18576CA3FCB8))

**1 straipsnis. 24 straipsnio pripažinimas netekusiu galios**

Pripažinti 24 straipsnį netekusiu galios.

**2 straipsnis. 25 straipsnio 1 ir 3 dalių pakeitimas**

1. 25 straipsnio 1 dalyje vietoj žodžių „teisės į Lietuvos Respublikos pilietybę išsaugojimo“ įrašyti žodžius „dėl lietuvių kilmę ar teisę atkurti Lietuvos Respublikos pilietybę patvirtinančių dokumentų išdavimo“ ir šią dalį išdėstyti taip:

„1. Konsulinis pareigūnas Lietuvos Respublikos pilietybės įstatymo ir kitų teisės aktų nustatyta tvarka priima asmenų prašymus dėl Lietuvos Respublikos pilietybės ir dėl lietuvių kilmę ar teisę atkurti Lietuvos Respublikos pilietybę patvirtinančių dokumentų išdavimo ir perduoda juos bei susijusius dokumentus Lietuvos Respublikos vidaus reikalų ministrui ar jo įgaliotai institucijai, ar kitai Lietuvos Respublikos institucijai, kuri pagal įstatymą turi kompetenciją nagrinėti ir spręsti Lietuvos Respublikos pilietybės klausimus.“

2. 25 straipsnio 3 dalyje vietoj žodžių „teisės į Lietuvos Respublikos pilietybę išsaugojimo pažymėjimus“ įrašyti žodžius „lietuvių kilmę ar teisę atkurti Lietuvos Respublikos pilietybę patvirtinančius dokumentus“ ir šią dalį išdėstyti taip:

„3. Konsulinis pareigūnas, gavęs asmens tapatybę ir pilietybę patvirtinančius dokumentus ar lietuvių kilmę ar teisę atkurti Lietuvos Respublikos pilietybę patvirtinančius dokumentus, Lietuvos Respublikos teisės aktų nustatyta tvarka įteikia juos jų prašiusiam asmeniui ar jo įgaliotam atstovui.“

**3 straipsnis. 29 straipsnio pripažinimas netekusiu galios**

Pripažinti 29 straipsnį netekusiu galios.

**4 straipsnis. Įstatymo įsigaliojimas**

Šio įstatymo 2 straipsnis įsigalioja 2013 m. sausio 1 d.

*Skelbiu šį Lietuvos Respublikos Seimo priimtą įstatymą.*

RESPUBLIKOS PREZIDENTĖ DALIA GRYBAUSKAITĖ